Pont de l’Archevêché

Pont de l'Archevêché (Arcibiskupský most) je most cez rieku Seinu v Paríži. Spája východný cíp ostrova Cité (4. obvod) a 5. obvod na ľavom brehu. Dejiny Most bol pomenovaný podľa arcibiskupského sídla, ktoré stálo juhovýchodne od katedrály Notre-Dame medzi ňou a Seinou. Táto budova bola zničená pri proticirkevných nepokojoch v dňoch 14. a 15. februára 1831. Most bol postavený v rok 1828. V roku 1850 ho kúpilo mesto Paríž. Architektúra Most postavil inžinier Plouard. Piliere mosta sú založené na drevených pilótach. Most je murovaný na troch oblúkoch, jeho celková dĺžka je 68 metrov a šírka 11 metrov (vozovka 7 m, dva chodníky 2 m). Oblúky majú rozpätie 15 – 17 – 15 metrov. V roku 1910 bolo rozhodnuté, že most bude prestavaný, lebo šírka oblúkov je príliš malá pre plynulú riečnu dopravu, nakoniec ale k tomu nikdy nedošlo. Iné projekty Commons ponúka multimediálne súbory na tému Pont de l’Archevêché Externé odkazy Most na stránkach Paríža Archivované 2008-09-20 na Wayback Machine Dejiny mosta na Structurae Archivované 2012-02-08 na Wayback Machine Zdroj Tento článok je čiastočný alebo úplný preklad článku Pont de l'Archevêché na českej Wikipédii.